open-index/open-wikipedia-markdown huggingface dataset:
Դենդրիտ

[մինի|220px|[Հիպոկամպի (ջրաձիու գալար) stratum radiatum (CA1)-ի բրգաձև նեյրոնի հատված։ Կարմիրով նշված են դենդրիտների ելուստների, կապույտով՝ դենդրիտի բնային սինապսները։]]
**Դենդրիտ** (՝ ծառ), նյարդային բջջի (նեյրոն) ճյուղավորված ելուստ, որն ընկալում է ուրիշ նեյրոնների կամ ռեցեպտորային բջիջների դրդող և արգելակող ազդեցությունները։  Դենդրիտ տերմինն առաջին անգամ օգտագործել է շվեյցարացի գիտնական Վիլյամ Հիսը 1889 թվականին։ Էլեկտրական ազդակը դենդրիտներ է փոխանցվում (մեծ մասամբ՝ աքսոնների եկող) սինապսների միջոցով, որոնք տեղադրված են դենդրիտային ծառի տարբեր հատվածներում։ Դենդրիտները կատարում են հսկայական դեր նյարդային ազդակի ինտեգրման և առաջացող գործողության պոտենցիալի մեծության որոշման մեջ։

Դենդրիտները ունեն աքսոնների գագաթային հատվածից եկող նյարդային ազդակների ընկալման մեծ մակերես, որով ապահովում են ազդակի փոխանցումը թիրախային բջիջներին։ Ազդեակների ընդւոնման մեկերեսը մեծանում է ի հաշվի դենդրիտների վրա գտնվող դենդրիտային փշիկների։

Բջիջներն ունեն մեկից մի քանի դենդրիտներ, որոնք առաջացնում են նյարդային բջջի զգացող բևեռ։ Դենդրիտը մասնակցում է նյարդային ազդակի ընկալմանը, հաղորդմանը և կարգավորում բջջի ֆունկցիոնալ վիճակը։ Որոշ տիպի բջիջների դենդրիտներ անմիջապես են ընկալում մեխանիկական, քիմիական, ջերմային գրգիռները։

Բարձրակարգ կենդանիների կենտրոնական նյարդային համակարգի դենդրիտներն ամենաճյուղավորվածն են։ Դենդրիտներն առաջացնում են աքսո-դենդրիտային և դենդրիտո-դենդրիտային սինապսներ։

Իմունային համակարգի դենդրիտային բջիջների ելուստները նույնպես անվանվում են դենդրիտներ։ Դենդրիտային բջիջները կաթնասունների իմունային համակարգում հակածին-ներկայացնող բջիջներ։

## Ծանոթագրություններ

Կատեգորիա:Նեյրոկենսաբանություն
Դեժնյովի հրվանդան

**Դեժնյովի հրվանդան** (, էսկ․ *Тугнехалха*), Ասիա մայրցամաքի և Ռուսաստանի ամենաարևելյան ծայրակետը` Չուկոտյան թերակղզում (հյուսիսային լայնության 66°05՚, արևմտյան երկայնության 169°40՝)։ Դեժնյովի հրվանդանը 741 մետր բարձրությամբ, հարթ գագաթով, մեկուսացված, դեպի ծովը զառիթափ իջնող լանջերով լեռնային զանգված է։ Դեժնյովի հրվանդան է անվանել Ադոլֆ Նորդենշյոլդը 1879 թվականին, ի պատիվ Սեմյոն Դեժնյովի, ով` Ֆեդոտ Պոպովի հետ գլխավորած արշավախմբով առաջինն է հասել հրվանդանին` 1648 թվականին։ 

Դեժնյովի հրվանդանում էր գտնվում Ուելեն բնակավայրը, որն ապաբնակեցվել է 1958 թվականին` ԱՄՆ-ի հետ սահմանային բնակավայրերի դատարկման ծրագրի շրջանակում։

## Ծանոթագրություններ

Կատեգորիա:Խաղաղ օվկիանոսի հրվանդաններ
Կատեգորիա:Ռուսաստանի հրվանդաններ
Կատեգորիա:Հրվանդաններ այբբենական կարգով
Սուկցինիլխոլին

մինի|300px|Սուկցինիլխոլինի մոլեկուլի կառուցվածքը
**Սուկցինիլխոլին, դիթիլին**, (), կմախքային մկանների կծկումը վերացնող (միոռելաքսանտ) դեղանյութ։ Քիմիական կառուցվածքով՝ ացետիլխոլինի կրկնապատկված մոլեկուլ։ Սպիտակ, մանր, բյուրեղային փոշի է, հեշտությամբ լուծվում է ջրում։ Ներերակային սրսկումների ժամանակ դադարեցնում է նյարդամկանային հաղորդականությունը և առաջացնում կմախքային մկանների կարճատև թուլացում։ Օգտագործվում է շնչափողի ինտուբացիայի (ռեզինե խողովակի անցկացում), բրոնխների, միզապարկի դիտման, հոդախախտերի, կոտրվածքների ուղղման և ընդհանուր անզգայացման նպատակով։ Սինթեզվել է ՀՀ ԳԱԱ նուրբ օրգանական քիմիայի ինստիտուտում։

Կատեգորիա:Դեղամիջոցներ այբբենական կարգով
Կատեգորիա:Քլորիդներ
Մոնդարիս (քաղաք)

**Մոնդարիս** (), քաղաք և համայնք Իսպանիայում, մտնում է Պոնտեվեդրայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Կոնդադո շրջանի կազմի մեջ։ Տարածքը՝ 85,8 կմ2։ Բնակչությունը՝ 5 200(2010 թվականին)։

## Պատկերասրահ

Campodemouro.JPG|
Mondariz.JPG|
Muíño do río Xabriña en Meirol, Mondariz.jpg|
Ponte de Cernadela con globo.jpg|
Queimadelos.jpg|


## Բնակչություն

## Ծանոթագրություններ

## Արտաքին հղումներ
* Պաշտոնական կայք
* Mondariz, Turismo Rías Baixas 

Կատեգորիա:Իսպանիայի քաղաքներ
Ճպուռներ

250px|մինի
**Ճպուռները** կազմում են գիշատիչ միջատների առանձին կարգ։ Տարածված են հատկապես արևադարձային և խոնավ մերձարևադարձային գոտիներում։ Հայտնի է շուրջ 4,5 հազար, Հայաստանում՝ 52 տեսակ։ Առավել տարածվածներից են սլաքիկները, գեղուհիները և թիակիկները՝ հիմնականում լեռնային ուղղաձիգ գոտիներում, մասամբ՝ հարավային շրջաններում։

## Կառուցվածք
125px|մինի|ձախից
Խոշոր միջատներ են՝ բարեկազմ, փայլուն, երկարացած մարմնով, երկար փորիկով (14–120 մմ)։ Գլուխը խոշոր է, շարժուն, ֆասետային աչքերը գրավում են գրեթե ամբողջ գլուխը։ Բերանը կրծող տիպի է։ Ունեն 2 զույգ նույնանման կառուցվածքով, խիստ ջղավորված թափանցիկ թևեր (10–94 մմ)։ Ձվադրում են հողում, ջրում, ջրային բույսերի հյուսվածքներում։ Զարգանում են ոչ լրիվ կերպարանափոխությամբ (բացակայում է հարսնյակի փուլը)։ Թրթուրները նույնպես գիշատիչ են. սնվում են ջրային միջատների թրթուրներով, երբեմն հարձակվում են մատղաշ ձկների վրա։ Նրանց շատակերությունը չափազանց օգտակար է. շատ վնասատու միջատներ են ոչնչացնում՝ թռչելով անտառային կածանների, բացատների ու անտառեզրերի վրայով։ Առհասարակ ճպուռներն արագաշարժ են և իրենց զոհին որսում են թռիչքի ժամանակ։ Ճպուռները նաև վտանգավոր են. կարող են տարածել ընտանի թռչունների հիվանդություններ (օրինակ՝ պրոտոգոնիմոզ)։
## Նրա բնութագիրը
Ճպուռն ամենաարագ թռչող միջատն է. նա սլանում է գետերի ու լճակների վրայով՝ որսալով մոծակներ և այլ միջատներ։
## Նկարներ

Aeshna cyanea Small.jpg
Dragonfly emergence.JPG
Libelle schwarz.JPG


## Ծանոթագրություններ

## Աղբյուրներ
* Հայկական Հանրագիտարան 

Կատեգորիա:Միջատներ
Կատեգորիա:Գիշատիչ միջատներ
Մոնրեալի եգիպտահայերի ընկերակցություն

**Մոնրեալի եգիպտահայերի ընկերակցություն**, հայրենակցական միություն, հիմնվել է 1997 թվականին։ Զբաղվում է մշակութային և բարեսիրական գործունեությամբ, համագործակցում համայնքի բոլոր քաղաքական ուժերի և միությունների հետ։

Կատեգորիա:Հայրենակցական միություններ
Դերատիզացիա

[մինի|Թակարդված [Մկներ|մուկ]]

**Դերատիզացիա** (,  — նախածանց, որ նշանակում է վերացում,  — առնետ), կրծողների ոչնչացում, որոնք վարակիչ հիվանդությունների (տուլարեմիա, ժանտախտ, լեյշմանիոզ) աղբյուր կամ փոխանցող են։ Դերատիզացիան հիմնականում տարվում է մկնակերպերի և համստերանմանների դեմ, որոնք ապրում են տափաստաններում, անտառներում, բնակավայրերում, ինչպես նաև ինքնաթիռներում և նավերում։ Լինում է կանխարգելիչ և բնաջնջող։ Կանխարգելիչ դերատիզացիան կրծողներին սննդից զրկելը և նրանց բների ավերելն Է․ բները ցեմենտապատում են կամ լցնում ապակու փշրանքներով։ Էլեկտրահաղորդալարերի, ջրատար, կոյուղու և ջեռուցման խողովակների անցման տեղերում ճեղքերի փակում և այլն, իսկ օդափոխման անցքերը՝ պատում մետաղյա ցանցերով։ Բնաջնջող դերատիզացիան իրականացնում են հատուկ կանխարգելիչ հիմնարկությունները (ախտահանման-դերատիզացիոն կայաններ, անասնաբուժական ծառայություն)։ Դերատիզացիայի նպատակով օգտագործում են քիմիական (զոոկումարին, ռատինդան, ցինկի ֆոսֆիդ, կրիսիդ), կենսաբանական (շներ, կատուներ, բակտերիային կուլտուրա) և մեխանիկական (թակարդներ, ճզմիչներ) միջոցներ։ Բեռնատար նավերը դերատիզացիայի են ենթարկվում գազանման նյութերով՝ կապտաթթու, բրոմմեթիլ, ծծմբաթթու։

Կատեգորիա:Կրծողներ
Յոնջալղի բնակատեղի

**Յոնջալղի միջնաբերդ**ը և բնակատեղին (հանույթ 50 և 51)։ Զամդոյի բերդից 1-2 կիլոմետր դեպի Հարավ - արևելք ընկած է մի գոգավոր լայնատարած հարթություն՝ Յոնջալղ անունով (Առվույտի դաշտ)։ Այդ դաշտն ունի ավելի քան 500 հեկտար մակերես՝ շրջան բարձրադիր բլրաշարքերով որոնք փարթամ արոտավայրեր են։ Դաշտի կյուսիս-արևելյան մասում կա ցածրանիստ քառանկյունի համարյա հարթ գագաթով մի բլուր՝ կես հեկտարից պակաս մակերեսով՜ Բարձունքի վրա կառուցված է միջնաբերդ՝ շրջապատված անընդմեջ բնակարաններով։ Միջնաբերդի ներսում երևում են կացարանների ավերակների հետքեր, իսկ կենտրոնում նկատելի է քառակուսի աշտարակի հիմք։ Հավանոդեն այս միջնաբերդը ունեցել է երկու, գուցե և երեք շինարարական շրջան։

## Աղբյուրներ
* Հայաստանի Հնագիտական Հուշարձանները գրքից
* Հեղինակ Գ.Հ. Միքայելյան

Կատեգորիա:Արարատի մարզի հայկական բերդեր և ամրոցներ
Կատեգորիա:Նախնադարյան Հայաստան
Անտոնեն Դեբիդուր

**Անտոնեն Դեբիդուր** (, ), ֆրանսիացի պատմաբան։

1906 թվականից ղեկավարել է Սորբոնի համալսարանի քրիստոնեության պատմության (նոր շրջան) ամբիոնը։ «Եվրոպայի դիվանագիտական պատմությունը Վիեննայի կոնգրեսից մինչև Բեռլինի կոնգրեսը (1814 - 1878 թվականներ)» աշխատության մեջ ռադիկալ-հանրապետական Դեբիդուրը կարևոր նշանակություն է տվել հեղափոխություններին, ազգային-ազատագրական շարժումներին՝ նշելով դրանց առաջադիմական դերը։ Հանդես գալով դիկտատուրայի վարչակարգի և նվաճողական պատերազմների դեմ՝ գերագնահատել է, սակայն, բուրժուական դեմոկրատիայի (ամենից առաջ՝ ֆրանսերեն) հնարավորությունները։ «Կաթոլիկ եկեղեցին և պետությունը Երրորդ հանրապետության ժամանակ, 1870-1906 թվականներ» աշխատության մեջ հետազոտել է եկեղեցու ու պետության փոխհարաբերությունները Ֆրանսիայում, վճռականորեն պաշտպանել աշխարհիկ կրթության և պետությունից եկեղեցու անջատման գաղափարը։
## Ծանոթագրություններ

Կատեգորիա:Ֆրանսիացի պատմաբաններ
Կատեգորիա:20-րդ դարի պատմաբաններ
Էդուար Դեմբովսկի

**Էդուարդ Դեմբովսկի** (, ), լեհ հեղափոխական-դեմոկրատ, մատերիալիստ փիլիսոփա։

«Լեհ ժողովրդի համագործակցության» ընդհատակյա հայրենասիրական կազմակերպության հեղափոխական թևի ղեկավար։ 1842 թվականին Վարշավայում հիմնել է «Փշեգլյոն նաուկովի» () ամսագիրը։ Մասնակցել է 1846 թվականի Կրակովի հեղափոխությանը։ Քննադատել է Հեգելի փիլիսոփայական համակարգի էկլեկտիզմը և դիալեկտիկայի վերացական բնույթը, գտնելով, որ դիալեկտիկան պետք է հիմնավորի գյուղացիության ազատագրման և կոմունիստական հասարակության ստեղծման գաղափարը։ Պահանջել է ստեղծել «հասարակ ժողովրդի շահերն արտահայտող փիլիսոփայություն»։ Դեմբովսկին հասարակական երևույթները բացատրել է իդեալիզմի դիրքերից, պատմության հիմնական շարժիչ ուժ է համարել մարդկային բանականությունը։ Դեմբովսկու գեղագիտությունը տոգորված է հեղափոխական ռոմանտիզմի գաղափարներով։

## Ծանոթագրություններ

Կատեգորիա:Լեհ հեղափոխականներ
Կատեգորիա:Լեհ փիլիսոփաներ
Կատեգորիա:Լեհ լրագրողներ
Կատեգորիա:Լեհաստանի քաղաքական գործիչներ
Կատեգորիա:Լեհ հրապարակախոսներ
Ռուն Գլիֆբերգ

**Ռուն Գլիֆբեռգ** (), դանիացի սկեյթբորդեր։

## Կենսագրություն
Ծնվել է հոկտեմբերի 7-ին 1974 թվական և կոչվել է "The Great Dane", այն նշանակում է Դանիական պրոֆեսիոնալ սքեյթբորդեր։ Գլիֆբեռգը այն միակ երեք սքեյթերներից է որոնք ամեն X Games-ում մրցակցում են իրար հետ։ Ռուն Գլիֆբեռգը ընդհանուր ունի 12 X Games-ի մեդալ։

## Պատանեկություն
Ռուն Գլիֆբեռգը ծնվել է կոպենհագենում, (Դանիա) և սկսել է վարել սքեյթբորդ, երբ նա 11 տարեկաններ և նրա ընկերը որպես ծնունդի նվեր բերեց նրան սքեյթբորդ, որը նա գնել էր Միացյալ Նահանգներից։ Ռուն Գլիֆբեռգը հաղթել է իր առաջին պրոֆեսիոնալ մրցույթը 1990 թվականին ֆրանսիայում, իսկ դարձել է պրոֆեսիոնալ 1992 թվականին։ Ռուն Գլիֆբեռգը հեռացավ Դանիայից Կոստա Մեսա, (Կալիֆորնիա) երբ նա վերջացրեց ավագ դպրոցը 1995 թվականին։

## Պրոֆեսիոնալ սքեյթբորդինգ
վաղ 1990 ական թվականներին Ռուն Գլիֆբեռգը դարձավ պրոֆեսիոնալ որպես (vert) սքեյթեր և տեղափոխվեց Ամերիկաի Միացյալ Նահանգներ (Ա․Մ․Ն)։ Ռուն Գլիֆբեռգը ստորագրեց համաձայնագիր Flip Skateboards-ի հետ։
Ռուն Գլիֆբեռգը հովանավորվել էր etnies-կողմից մոտավորապես նույն ժամանակ երբ նա միացավ Flip Skateboards-ին և նրա երկրորդ ստորագրված կոշիկը կոչվեց "Forsvar", որը նշանակում է պաշտպանություն դանիերեն։ 2012 թվականի Սեպտեմբերին Ռուն Գլիֆբեռգը թողարկեց իր նոր ստորագրված կոշիկները Converse-ի հետ։

Ռուն Գլիֆբեռգը դարձավ խաղացվող հերոս Թոնի Հոուքի առաջին 5 խաղերում։

## Ընկերության կառավարում
Ռուն Գլիֆբեռգը բաժնետեր է Pipeline Distribution-ում և կազմակերպեց Կոպենհագենում կայացվող միջոցառումը "RunEvent"։RunEvent-ը կազմակերպիչեր 2010 թվականին կայացող "Burning of the Witch" սքեյթբորդ մրցույթը Ամագեր Սթրանդփարկում Դանիա։Burning of the Witch-ը հովանավորված էր Volcom-ի կողմից, (որը նաև հովանավորում էր Ռուն Գլիֆբեռգին)և Thrasher Magazine-ը։

## Հովանավորողները
* Flip Skateboards
250px|մինի|Flip skateboards200px|մինի|Volcom
* Converse (shoe company)|Converse
* Volcom
* Burn Energy
* Oakley, Inc.|Oakley
* Ricta
* Independent 
* MOB Griptape

## Ծանոթագրություններ

## Արտաքին հղումներ
*Flip 
* Rune Glifberg's S.P.O.T profile

Կատեգորիա:1974 ծնունդներ
Կատեգորիա:Դանիացի սքեյթբորդերներ
Պատգամավոր

մինի|Ֆրանսիայի Գերագույն ժողովի անդրանիկ նիստը (մայիսի 5, 1789)
**Պատգամավոր**, **դեպուտատ**  — *ուղարկված*), պետական իշխանության ներկայացուցչական մարմինների ընտրովի անդամ։ Պատգամավորը ժողովրդից լիազորված է մասնակցելու խորհրդի կողմից պետական իշխանության իրականացմանը։ Պատգամավորը պետք է ընտրվի, ընդհանուր, հավասար և ուղղակի ընտրական իրավունքով՝ գաղտնի քվեարկությամբ։ Պատգամավորը կարող է լինել տվյալ երկրի յուրաքանչյուր քաղաքացի, անկախ ռասայական ու ազգային պատկանելությունից, սեռից, դավանանքից, կրթական ցենզից, նստակեցությունից, սոցիալական ծագումից, գույքային դրությունից, անցյալ գործունեությունից և այլն։

Պատգամավոր կարող են ընտրվել 18 տարին լրացած քաղաքացիները (չափահասները)։ Պատգամավորը պարտավոր է մշտական կապ պահպանել ընտրողների, իրեն պատգամավորության թեկնածու առաջադրած խմբերի հետ, հասնել ընտրողների հրահանգների կատարմանը, նրանց իրազեկ դարձնել կատարվող աշխատանքներին, մասնակցել օրենքների, խորհուրդի ու դրա մարմինների որոշումների կատարման կազմակերպմանը, կատարել քաղաքացիների կանոնավոր ընդունելություն, ընթացք տալ նրանց առաջարկություններին, դիմումներին ու գանգատներին։ Պատգամավորի պարտականությունների կատարման համար պատգամավորին իրավունք է վերապահվում՝ հարցեր մտցնելու խորհրդի քննարկմանը (Գերագույն խորհրդների պատգամավորներն ունեն օրենսդրական նախաձեռնության իրավունք), մասնակցելու հարցերի քննարկմանը, որոշումների (օրենքների) ընդունմանը, ընտրելու և ընտրվելու խորհրդի մարմիններում, իրավասության մեջ մտնող ցանկացած հարցի առնչությամբ հարցադրումով դիմելու պետական կառավարման մարմիններին ու պաշտոնատար անձանց, օրենքով սահմանված ժամկետներում պատասխան ստանալու այդ կապակցությամբ։

Կատեգորիա:Սահմանադրական իրավունք
Կատեգորիա:Օրենսդիրներ
Կալիումի հեքսաբրոմպլատինատ(IV)

**Կալիումի հեքսաբրոմպլատինատ(IV)**, անօրգանական կոմպլեքս միացություն, քիմիական բանաձևն է՝ Na2[PtBr6]։

## Ֆիզիկական հատկություններ
Կալիումի հեքսաբրոմոպլատինատը վատ է լուծվում սառը ջրում և։ Առաջացնում է բյուրեղահիդրատ մուգ կարմիր բյուրեղների տեսքով՝ K[PtBr]•6HO։

## Ստացում
Ջրածնի հեքսաբրոմպլատինատի(IV) և կալիումի բրոմիդի փոխանակման ռեակցիայով։
::\mathsf{H_2[PtBr_6] + 2KBr \ \xrightarrow{}\ K_2[PtBr_6]\downarrow + 2HBr }

* Հեքսաքլորպլատինատի և կալիումի բրոմիդի փոխանակման ռեակցիայով։

::\mathsf{H_2[PtCl_6] + 6KBr \ \xrightarrow{}\ K_2[PtBr_6]\downarrow + 6KCl }

## Գրականություն
* Справочник химика / Редкол.։ Никольский Б.П. и др.. — 2-е изд., испр. — М.-Л.։ Химия, 1966. — Т. 1. — 1072 с.
* Ключников Н. Г. Реководство по неорганическому синтезу. — 2-е изд., перер. — М.։ Химия, 1965. — 391 с.

Կատեգորիա:Նատրիումի միացություններ
Կատեգորիա:Կոմպլեքսային բրոմիդներ
Դարգիներեն

**Դարգիներեն**, դարգինների լեզուն։ Պատկանում է իբերակովկասյան ընտանիքի դաղստաևյան լեզվախմբին։ Խոսվում է Դաղստանի ՀԽՍՀ-ի կենտրոնական շրջաններում։ Խոսողների թիվը՝ 510 հազար մարդ (2002 թվական)։ Առավել հայտնի բարբառներն են՝ հյուրկիլյան, ակուշյան, ցուդուհարյան, կուրաչյան։ Աչքի է ընկնում բաղաձայնական համակարգի հարստությամբ։ Գոյականն ունի հոլովի, թվի, դասի կարգեր, խոնարհման համակարգը՝ դիմային ու դասային ցուցիչներ։ Այբուբենը մինչև 1928 թվականը՝ արաբագիր, 1928-1938 թթ.-ը՝ լատինագիր, ապա՝ ռուսագիր։

## Ծանոթագրություններ

Կատեգորիա:Ռուսաստանի լեզուներ
Վանքի բերդ

**Վանքի ամրոց (բերդ)**, ամրոց Աստղաձոր գյուղից 4 կիլոմետր հարավ՝ Վարդենիսի լեռնաշղթայի լանջերին։ Ամրոցը հավանաբար ավելի վաղ ժամանակների մշակույթի մնացուկ է, քան նրա շուրջը գտնվող բազմաթիվ միջնադարյան ավերված բնակավայրերը։ Ամրոցի անունը կապված է պարիսպների ներսում մի խոնարհված վանքի առկայության հետ, որը կառուցվել է ավելի ուշ, քան ամրոցը։
## Կառուցվածք
Ամրոցը կանգնած է մի թամբարթ հրվանդանի հյուսիսային մասում։ Այն իր զբաղեցրած տարածությամբ մոտ 2000 մ2 է, որի համար կարելի է այն համարել միջնաբերդ, նրա շուրջը, առավելապես դեպի հարավ-արևելք, տարածված բնակավայրի համար։ Միջնաբերդն ունի պայտի ձև, որի կլորացած մասը դարձված է դեպի հյուսիս-արևմուտք։
### Պատեր
Պատերը շարված են կիկլոպյան այլ ամրոցների պատերի նման, 3,5 մետր լայնությամբ, միայն այստեղ քարերը ավելի փոքր են, սակայն դարձյալ անտաշ ու առանց շաղախի։
### Աշտարակներ
Այս ամրոցում հայտնաբերված երկու աշտարակները կիսաշրջանաձև են, որոնք դուրս են բերված ամրոցի հարավը, հարավարևմտյան պարիսպների անկյուններում։ Այս ձևի քարաբուրգերը հիշեցնում են միջնադարյան ամրոցի աշտարակներ։ Հավանական է, որ այստեղ միջին դարերում վանք կառուցելիս վերակառուցել են նաև միջնաբերդի պարիսպներն ու աշտարակները։

### Ներքին կառուցվածքը
Միջնաբերդի պարիսպներից դուրս և ներսում եղած տարածությունները ծածկված են կացարանների ավերակներով։ Ավերակների պատերի կառուցման տեխնիկան համապատասխանում է պարիսպների կառուցմանը, տները հիմնականում ունեն քառակուսի ձև։
Այս ամրոցը ամենաթույլ պաշտպանվածն է եղել, հավանորեն մի քանի անգամ վերակառուցվել և վերջում հանդիսացել է վանքի ագարակը։

Ամրոցից քիչ հեռու, ձորակում կա մի սառնորակ աղբյուր, որի ջրից էլ ըստ երևույթին, օգտվել են բնակավայրի ու միքնաբերդի ապրողները։
## Գրականություն
*Սևանի կիկլոպյան ամրոցներ էջ 39

Կատեգորիա:Կիկլոպյան ամրոցներ
Կատեգորիա:Նախնադարյան Հայաստան
Դատական ծախսեր

**Դատական ծախսեր,** վկաներին, տուժողներին, գործի հետ առնչվող այլ անձանց վճարվող, ինչպես նաև տեղազննության կամ այլ գործողությունների հետ կապված ծախսեր։ Քրեական գործևրով գանձվում է դատապարտյալներից, քաղաքացիական գործերով՝ պատասխանողից կամ գործը տանուլ տված հայցվորից։

Դատական ծախսերի մեջ է մտնում նաև պետական տուրքը։ Որոշ դեպքերում, երբ շոշափվում են քաղաքացիների խիստ անհրաժեշտ շահերը (աշխատավարձի վճարման, ալիմենտի գանձման և այլ քաղաքացիական գործեր), կողմերից պետական տուրք չի գանձվում՝ հաշվի առնելով քաղաքացիների նյութական դրությունը։ Դատարանն իրավասու է դատավարության մասնակիցներին ազատևլ դատական ծախսերից։

Կատեգորիա:Դատական համակարգ
Մոնֆորտե դե Լեմոս (քաղաք)

**Մոնֆորտե դե Լեմոսա** (), քաղաք և համայնք Իսպանիայում, մտնում է Լուգոյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Տերրա-դե-Լեմոս շրջանի կազմի մեջ։ Տարածքը՝ 199,5 կմ2։ Բնակչությունը՝ 19638 (2010 թվականին)։ Վարչական կենտրոնից հեռավորությունը՝ 62 կմ։

Քաղաքի հովանավորն է հանդիսանում Նուեստրա Սենյորա-դե-Մոնտսերրատը։

## Պատկերասրահ

Mikado Monforte.jpg|
Monforte cabe.jpg|
Igrexa de San Pedro de Ribas Altas, Monforte de Lemos.jpg|
Ponte romana de Monforte de Lemos. 11 Abr 09.jpg|


## Բնակչություն

## Ծանոթագրություններ

## Արտաքին հղումներ
* Պաշտոնական կայք 
* Web oficial del Ayuntamiento de Monforte de Lemos 
* Terra de Lemos
* Museo del Ferrocarril de Galicia, ubicado en Monforte 
* Historia de Monforte
* Ribeira Sacra

Կատեգորիա:Իսպանիայի քաղաքներ
Կատեգորիա:Լուգոյի քաղաքներ
Լևոն Դարբինյան

**Լևոն Խնկանոսի Դարբինյան** (), հայ խորհրդային զինվորական, Խորհրդային Միության հերոս (ետմահու, հունվարի 10, 1944), գվարդիայի գնդապետ։

## Կենսագրություն
1927 թվականին ավարտել է Երևանի Ալեքսանդր Մյասնիկյանի անվան հայկական միացյալ ռազմական դպրոցը, 1934 թ.-ին՝ «Վիստրել» դասընթացները (Մոսկվա)։

Սովորել է Մ․ Ֆրունզեի անվան ռազմական ակադեմիայում։ «Հայրենական մեծ պատերազմի» սկզբին կռվել է Կենտրոնական, ապա՝ Հարավ-Արևմտյան ռազմաճակատներում։ Եղել է գնդի հրամանատար, դիվիզիայի հրամանատարի տեղակալ։ 1943 թվականին մասնակցել է Վորոնեժի և Առաջին ուկրաինական ռազմաճակատների ռազմական գործողություններին։

Աչքի է ընկել Խարկովի ազատագրման, Դնեպրի գետանցման, Կիևի, Ֆաստովի համար մղված մարտերում։ 1943 թվականի դեկտեմբերին Դարբինյանի ղեկավարած 69-րդ մեքենայացված բրիգադը ճեղքեց թշնամու ամրությունները Կիևից արևմուտք և հնարավորություն ստեղծեց ազատագրելու Կորոստիշև քաղաքը։ Այդ գործողությունների ժամանակ Դարբինյանը ծանր վիրավորվեց և մահացավ։

## Պարգևներ
Հետմահու արժանացել է Խորհրդային Միության հերոսի կոչման։

Պարգևատրվել է Լենինի, Կարմիր դրոշի 2, Կարմիր աստղի, Հայրենական մեծ պատերազմի 1-ին աստիճանի շքանշաններով։

## Ծանոթագրություններ

## Գրականություն
* Герои Советского Союза. Краткий биографический словарь. Том 1. М.: Воениз., 1987
* Золотые Звезды Полесья. 3-е изд., Киев, 1985
*Указ Президиума Верховного Совета СССР «О присвоении звания Героя Советского Союза генералам, офицерскому, сержантскому и рядовому составу Красной Армии» от 10 января 1944 года // Ведомости Верховного Совета Союза Советских Социалистических Республик : газета. — 1944. — 19 января (№ 3 (263)). — С. 1

Կատեգորիա:ԽՍՀՄ հայազգի հերոսներ
Կատեգորիա:Կարմիր դրոշի շքանշանի ասպետներ
Երևանի դեկորատիվ գործվածքների ֆաբրիկա

200px|մինի|Հայկական կարպետ
**Երևանի դեկորատիվ գործվածքների գործարան**, խորհրդային շրջանի արդյունաբերական ձեռնարկություն ՀՀ մայրաքաղաք Երևանում։ Հիմնադրվել է 1940 թվականին։ 1959 թվականին տեղակայվել են առաջին տասը մեխանիկական գործող մակարդային հաստոցները, արտադրվել մահճակալի ծածկոցներ, սեղանի սփռոցներ։ 1974 թվականին թողարկվել է թավիշ (18 հազար մ), կարպետ (12 հազար հատ), գոբելեն (637 հազար մ), որը հիմնական արտադրատեսակն է եղել և օգտագործվել կահույքի պաստառապատման համար, ծոպերիզ (620 հազար մ) և այլ կտորեղեն (650 հազար մ)։

Ֆաբրիկան հագեցված է եղել խորհրդային և արտասահմանյան նորագույն համարվող մեքենաներով ու սարքերով։ Թողարկվող արտադրանքի 30%-ն առաքվել է ԽՍՀՄ տարբեր քաղաքներ՝ Դոնի Ռոստով, Կրասնոդար, Նովորոսիյսկ, Օդեսա, Քիշնև, Տաշքենդ։

## Ծանոթագրություններ

Կատեգորիա:Երևանի գործարաններ
Կատեգորիա:1940 հիմնադրումներ Հայաստանում
Բաղնիքը հելլենիստական դարաշրջանի Հայաստանում

մինի|Գառնիի աքրունի բաղնիքը
**Բաղնիք**, շենք, որը կառուցված է նույն տեխնիկայով ու նյութերով, ինչ որ և պալատական մյուս շինությունները։ Չնայած ծածկի սկզբնական ճշգրիտ ձևն անհայտ է, սակայն պեղումների ժամանակ հայտնաբերված ծեփի կորագիծ բեկորները ցույց են տալիս, որ այն ըստ երևույթին ունեցել է թաղակապ (թերևս գմբեթաձև) տեսք։ Հատակագիծն ունի միևնույն ուղղությամբ միմյանց հաջորդող չորս սենյակներից կազմված հստակ հորինվածք։ Սենյակների դեպի հարավ-արևելք ուղղված պատերը արտաքինից ունեն կորագիծ, ներսից պայտաձև կամ կիսաշրջանաձև տեսք։ Գառնիի ամրոցի անտիկ բաղնիքի հատակագիծը 1-ին սենյակը, ինչպես շենքի ողջ հորինվածքում գրաված դիրքով, այնպես էլ ներքին առավել հարուստ մշակումով (խճանկարով զարդարված հատակ, կորագիծ խորշի մեջ զետեղված ջրի ավազան և ալն), պետք է եղած լինի բաղնիքի նախասրահը' հանգստի սենյակը։ 2-րդ և 3-րդ սենյակները թե' չափերով և թե' հատակագծային ձևով հար և նման են միմյանց և ան տարակույս լոգարաններ են։ Երկրորդը ծառայել է սառը ջրով լողանալու հա մար, իսկ 2-րդը՝ գոլ լոգարան։ Երրորդ սենյակի կիսաշրջանաձև խորշի հատակը նույնպես ծածկված է եղել խճանկարով։ 4-րդ սենյակը ըստ էության բաղկացած է երեք մասից։ Մի մասը, որն անմիջապես հաջորդում է սառը և գոլ լողասենյակներին և իր չափերով ու ձևով նման է նրանց, անտարակույս եղել է տաք ջրով լողանալու սենյակը։ Են թադրվում է, որ երկրորդ մասում (հյուսիսարևմտյան հատված) եղել է բաղնիքին անհրաժեշտ ջրամբարը, իսկ 2-րդ (հարավարևմտյան) մասի հատակի տակ գտնվել է կրակարանը, ջուրը տաքացնելու համար։

## Աղբյուրներ
* «Հայ ժողովրդի պատմություն»

Կատեգորիա:Հելլենիստական Հայաստան
Դևանագարի

**Դևանագարի** (, երբեմն կոչվում է ՝ **նագարի** [नागरी]), հնդկական, հիմնականում վանկային, գրատեսակ, Հնդկաստանի պետական պաշտոնական գիրը։ Գործածության մեջ է 13-րդ դարից։ Օգտագործվել է մասնավորապես սանսկրիտի տեքստերի գրառման նպատակով։ Այժմ դևանագարին կիրառվում է նաև հինդի, մարաթի, Նեպալի և Հյուսիսային Հնդկաստանի այլ լեզուների համար։ Այբուբենն ունի 50 գրանշան։ Համարվում է առավել կատարելագործված վանկագիր գրատեսակներից մեկը։

Կատեգորիա:Հնդկական գրեր
Կատեգորիա:Հինդի
Հայաստանի դրամական տնտեսությունը վաղ հելլենիստական շրջանում

**Դրամական տնտեսությունը վաղ հելլենիստական շրջանում**, Չորրորդ դարի վերջերից Հայաստանն ընդգրկվում Է հելլենիստական դրամների շրջանառության ոլորտը։ Հայկական շուկաներն են թափանցում ատտիկյան սիստեմի ոսկյա ու արծաթյա դրամները։ Վերջիններս լայն ճանաչում Էին գտել միջազգային առևտրում։

Անտիկյան սիստեմի հիմնական միավորն ոսկու գծով կոչվում Էր ստատեր (հայերենում՝ «սատեր»), որի օրինական կշիռը սահմանված Էր 8,60 գրամ։ Ոսկու և արծաթի փոխհարաբերությունը հելլենիստական դարաշրջանում արդեն դարձել Էր 1։10։ Հիմնական միավորն արծաթի գծով կոչվում Էր գրախմե՝ 4,36 գրամ օրինական քաշով (հայկական աղբյուրներում հիշատակվում է որպես «դրաքմե» կամ «դրամ»)։ Առևտրում մեկ ոսկյա ստատերո փոխանակվում էր 20 արծաթե դրախմեի հետ։ Ատտիկյան սիստեմի կշռային ստորժանումների շարքում փոքր միավորները հանդիսանում էին քաղկոսը՝ 0,091 գրամ և այնուհետև օրողոսը՝ 0,72 գրամ։ Մեկ օրողոսը կազմված Էր 8 քաղկոսից։ Ամենամեծ միավորը տաղանտն էր (Հայերեն՝ «քանքար») որը կշռում Էր 26196,2 գրամ և դրանից հետո մնասը՝ 436,60
գրամ։ Մեկ տաղանտը հավասար էր 60 մնասի։ Սակայն հիմնական դրամային միավորը, ինչպես նշվեց, դրախմեն էր, որի օրինական քաշը հավասար էր վեց օբողոսի, այսինքն 4,366 գրամի։ Խոշոր քաշի միավորները՝ տաղանտը և մնասը, դրամական շրջանառության մեջ ունեին առավելապես հաշվային նշանակություն։ Ոսկյա դրամներ համեմատաբար քիչ էին թողարկվու, վճարումը կատարվում էր հիմնականում արծաթյա դրախմեներով (դրամյաններով) և տետրադրախմոններով (չորեքդրամյաներով), որոնք դրվագվում էին մասսայաբար։ Չորեքդրամյանի օրինական կշիռը կազմում էր 17,46 գրամ։

Սակայն մինչև 4-րդ դարի վերջը աքեմենյանների դրամական սիստեմը դեռևս չէր կորցրել իր տեղական նշանակությունը։ Այսպես, երր Ալեքսանդր Մակեդոնացու զորքերը նվաճել էին Իրանը, բռնագրավված ոսկու պաշարներից դրվագում էին կրկնակի դահեկաններ՝ նույն հին պարսկական կշռային սիստեմի սկզբունքով և անցյալում ընդունված աքեմենյան դրամների պատկերատիպով։ Փոքր Հայքում Ալեքսանդր Մակեդոնացուն ենթակա սատրապ Միթրենեսին (Միհրան) վերագրված արծաթյա դրամները նույնպես իրենց կշռային տվյալներով աքեմենյան կրկնակի դրախմանոցներ էին։ Դրանք թողարկվել են 331 — 330 թվականներին։ Բայց այս կարգի դրամները, շրջանառությանը համար բնորոշ չէին։ Նրանց թողարկումը գնալով դադարում էր, մինչդեռ առատորեն տարածվում կին Մակեդոնացու արծաթյա դրախմանոցներն ու տետրադրախմանոցները, որոնց վրա միշտ որպես կանոն դրոշմված էր Հերակլեսի գլուխը՝ Ալեքսանդրի դիմագծերով և աստվածահայր Զևսի կերպարը՝ իր պաշտամունքի խորհրդանշաններով։ Հայաստանի վաճառաշահ քաղաքներում ամենուրեք հայտնի էին նմանօրինակ արծաթյա դրամները։ Վերջիններից բացի, Ալեքսանդրի անվան հունատառ գրությամբ շուկա էին մտնում նա և ոսկյա դրամներ Աթենասի և հաղթանակի պատկերներով։

Հետագայում միջազգային առևտրի բերումով Հայաստան են թափանցում սելևկյան, ինչպես նաև պարթևական արծաթյա դրամները։ Սրանց շրջանառությունն արդեն մ. թ. ա. 2-րդ դարի վերջերից ընթանում էր Հռոմի հանրապետական դրամների հետ միաժամանակ։
## Աղբյուրներ
*  Հայ ժողովրդի պատմություն

Կատեգորիա:Հելլենիստական Հայաստան
Կատեգորիա:Երվանդունիների թագավորության տնտեսություն
Կատեգորիա:Դրամագիտություն
Գեորգի Դեբեց

**Գեորգի Ֆրանցևիչ Դեբեց** (, ), խորհրդային մարդաբան։ Կենսաբանական գիտությունների դոկտոր (1941), պրոֆեսոր (1944)։

Աշխատությունները վերաբերում են ռասայագիտությանը, էթնիկական ազգագրությանը, հնէամարդաբանությանը, մարդածագմանը (անթրոպոգենեզ), ԽՍՀՄ և Աֆղանստանի մարդաբանությանը։ Հայտնի է Գեորգիի «ԽՍՀՄ պալեոանթրոպոլոգիա» (1948) աշխատությունը։

## Ծանոթագրություններ

Կատեգորիա:Մարդաբաններ
Կատեգորիա:Կենսաբանական գիտությունների դոկտորներ
Կատեգորիա:Կենսաբանության պրոֆեսորներ
Կատեգորիա:Դեկտեմբերի 7 ծնունդներ
Կատեգորիա:Մոսկվա քաղաքում մահացածներ
Կատեգորիա:Խորհրդային պրոֆեսորներ
Կատեգորիա:Ռուս մարդաբաններ
Կատեգորիա:Ռուս ազգագրագետներ
Բրուտի բերդ

Երրորդ խմբի ամրոցներին ենք վերագրում նաև Գեղարքունիքի մարզի Արծվանիստ գյուղից չորս կիլոմետր դեպի արևելք գտնվող, այսպես կոչված է Բրուտի բերդը։

## Կառուցվածք
Ամրոցը կառուցված է փոքրիշատե հարթ բլրի գագաթին, որն ընկած է հյուսիս-հարավ ուղղությամբ։ Բարձունքի լանջերը երեք կողմից համարյա հավասար թեքությամբ իջնում են դեպի ստորոտները, բացի արևելյան լանջից, որը ավելի դժվարամատչելի է և թեքությամբ իջնում է դեպի խոր ձորը։ Ամրոցը գրավում է կես հեկտար տարածություն։

### Պարիսպներ
Պարիսպների վրա հայտնաբերվեցին հինգ աշտարակ, որոնք դասավորված են ամրոցի չորս անկյուններում, մեկը հյուսիսային պարսպի գրեթե կենտրոնում է։ Պարիսպների լայնությունը չորս մետր է, անշաղախ ու անտաշ քարերից։ Մուտքը գտնվում է հարավային պարսպի կենտրոնում և ունի երեք մետր լայնություն։

Ամրոցը, ունեցել է տեղական պաշտպանական նշանակություն, ինչպես մի շարք այլ ամրոցներ։

### Շրջակայքը
Ամրոցում և նրանից դուրս երևում են բազմաթիվ բնակարանների ավերակներ, տների պատերի կառուցման տեխնիկան նման է ամրոցի պարիսպների կառուցմանը։

Ամրոցում և նրա մոտակա շրջակայքում ջուր չկա։

## Գրականություն
* Սևանի կիկլոպյան ամրոցներ էջ 39

Կատեգորիա:Գեղարքունիքի մարզի հայկական բերդեր և ամրոցներ
Կատեգորիա:Կիկլոպյան ամրոցներ
Կատեգորիա:Նախնադարյան Հայաստան
Տոռեմոլինոս (քաղաք)

**Տոռեմոլինոս** (), քաղաք և համայնք Իսպանիայում, մտնում է Մալագա համայնքի մեջ, Անդալուսիայի ինքնավար մարզի կազմում։

Համայնքը մտնում է Կոստա Դել Սոլ Օսսիդենտալ վարչական շրջանում։ Զբաղեցնում է 20 կմ2 տարածք։ Բնակչությունը՝ 68181 մարդ (2011 թ.-ին)։ Մինչև Համայնքի կենտրոնը՝ 18 կմ է։ Ծովային ափը Միջերկրական ծովի վրա՝ Կոստա դել Սոլ։

## Պատկերասրահ

Torremolinos.jpg|
La Carihuela (Torremolinos).jpg|


## Արտաքին հղումներ
*պաշտոնական կայք 
*Տոռեմոլինոսը Գուգլ քարտեզում
*Տոռեմոլինոս 
*Տոռեմոլինոս-նկարներ 

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Մալագա պրովինցիայի բնակավայրեր
Ողջամտություն

**Ողջամտություն**, ողջախոհություն, փիլիսոփայության և հոգեբանության մեջ՝ իրականության վերաբերյալ այն հայացքները, տեսակետները և կարծիքները, որոնք հիմնված են կենսափորձի ու առօրեական գիտելիքների վրա և համապատասխանում են կշռադատության տրամաբանական հանրաճանաչ եղանակներին։ Դրանք դառնում են մոտեցման տիպար և չափանիշ յուրաքանչյուր նոր հայացքի ու կարծիքի և դրա համաձայն կատարվող գործողության համար։

Ողջամտությանը հակադրվում է երևակայական և իռացիոնալ մտակառուցումներին, ուստի և պատմականորեն օգտագործվել է կրոնի, սխոլաստիկայի և սնահավատության քննադատության մեջ (Ռենե Դեկարտ, Միշել Մոնտեն, Պ․ Բել, 18-րդ դարի ֆրանսիացի մատերիալիստներ և այլն)։ Բայց միշտ գիտակցվել է, հատկապես դիալեկտիկայի դասականների կողմից, ողջամտության սահմանափակությունը, որը որոշվում է փորձնական գիտելիքի շրջանակներով։

Ողջախոհությունը չի կարող թափանցել փորձից վերացած տեսական մտածողության ոլորտը, ուստի և նրա չափանիշները չեն կարող փաստարկներ լինել գիտության և փիլիսոփայության խնդիրների լուծման համար։ Ողջախոհության բացարձակացման վրա են հիմնված շոտլանդական դպրոցի փիլիսոփայությունը, նեոռեալիստական որոշ ուսմունքներ և այլն։ Ողջախոհությունը և նրանով պայմանավորված ռացիոնալությունը պայմանական մշակութային երևույթ են, նոր գիտելիքներն ու պատկերացումները պատմական զարգացման ընթացքում խախտում են կենսափորձի, առօրեական գիտելիքների և մտածելակերպի հիման վրա կայունացած շրջանակները։

Կատեգորիա:Փիլիսոփայություն
Կատեգորիա:Հոգեբանություն
Ալեքսանդր Դեյնեկա

**Ալեքսանդր Դեյնեկա Ալեքսանդրովիչ** (, ), ռուս խորհրդային նկարիչ, ԽՍՀՄ ժողովրդական նկարիչ (1963), ԽՍՀՄ գեղարվեստի ակադեմիայի իսկական անդամ (1947, փոխնախագահ՝ 1962-1966), սոցիալիստական աշխատանքի հերոս (1969)։

## Կենսագրություն
1920-1925 թվականներին սովորել է Մոսկվայի Վխուտեմասում։ Դեյնեկաի գործերին բնորոշ է մոնումենտալ ձևերի արտահայտչականությունը, դինամիկ կոմպոզիցիան՝ «Պետրոգրադի պաշտպանությունը» (1928, ԽՍՀՄ զինված ուժերի կենտրոնական թանգարան, Մոսկվա), «Դոնբաս։ Ա, Ալեքսանդր Դեյնեկա․ «Պետրոգրադի պաշտպանությունը» (1928, ԽՍՀՄ Զինված ուժերի կենտրոնական թանգարան, Մոսկվա) ճաշաժամի ընդմիջում» (1935, Լատվ․ ԽՍՀ գեղարվեստական թանգարան, Ռիգա), «Ապագա օդաչուները» (1938, Տրետյակովյան պատկերասրահ), «Սևաստոպոլի պաշտպանությունը» (1942, Ռուսական թանգարան, Լենինգրադ)։ Կատարել է մոնումենտալ գեղանկարչական գործեր։

## Ծանոթագրություններ

Կատեգորիա:20-րդ դարի ռուս նկարիչներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լենինի շքանշանի ասպետներ
Կատեգորիա:Լենինյան մրցանակի դափնեկիրներ
Կատեգորիա:ԽՄԿԿ անդամներ
Կատեգորիա:ԽՍՀՄ ժողովրդական նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Կատեգորիա:Նովոդևիչյան գերեզմանատանը թաղվածներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս արվեստագետներ
Կատեգորիա:Ռուս բնանկարիչներ
Կատեգորիա:Ռուս գրաֆիկներ
Կատեգորիա:Ռուս դիմանկարիչներ
Կատեգորիա:Ռուս լուսանկարիչներ
Կատեգորիա:Ռուս մանկավարժներ
Կատեգորիա:Ռուս նկարիչներ
Կատեգորիա:Ռուս քանդակագործներ
Կատեգորիա:Սոցիալիստական աշխատանքի հերոսներ
Դեղատուն

[մինի|Դեղատուն [Բերդ (քաղաք)|Բերդ քաղաքում]]
**Դեղատուն** ( - պահեստ), հիմնարկություն դեղորայքի պատրաստման, պահպանման և թողարկման համար։ Դեղորայքի պատրաստման լաբորատորիաներ եղել են դեռևս հին աշխարհի երկրներում (Չինաստան, Եգիպտոս, Հռոմ)։

Դեղերի պատրաստումն ու թողարկումը, հսկումն ու պահպանումը իրականացվում են համաձայն տվյալ երկրի օրենսդրության։ Ներկայումս հայտնի են նաև "օնլայն դեղատուն" դեղատները, որոնք աշխատելով օնլայն հարթակում օգնում են մարդկանց ավելի հեշտ և արագ փնտրել և գտնել նախընտրած դեղորայքը։

Հայաստանում փաստացի առաջին դեղատունը բացվել է 1868 թվականին Պետրոս Աղաջանովի շնորհիվ և մինչ օրս գործում է ներկայիս Գյումրի քաղաքում։  Պաշտոնական դեղատուն բացվել է Երևանում, 1899 թվականին, դեղագործ Շահնազարովի միջոցներով։ 

Կատեգորիա:Դեղագործություն
Կատեգորիա:Մանրածախ առևտուր
Ալեքսանդր Դարգոմիժսկի

**Ալեքսանդր Սերգեևիչ Դարգոմիժսկի** (, ), ռուս կոմպոզիտոր։

## Կենսագրություն
Դարգոմիժսկին երաժշտական կրթությունն ստացել է տանը։ 1859 թվականին ընտրվել է Ռուսական երաժշտական ընկերության կոմիտեի անդամ, սերտ կապի մեջ եղել «Հզոր խմբակ» անդամների հետ։ 1837-1841 թվականներին գրել է իր անդրանիկ՝ «Էսմերալդա» օպերան (ըստ Վ․ Հյուգոյի «Փարիզի աստվածամոր տաճարը» վեպի, բեմադրումը 1847, Մոսկվա)։ 1840-ական թվականներին գրել է ռոմանսներ («Ես ձեզ սիրել եմ», «Հարսանիք», «Գիշերային զեփյուռ» և այլն)։ Գլխավոր ստեղծագործությունը «Ջրահարսը» օպերան է (ըստ Պուշկին համանուն պոեմի, բեմեմադրված 1856 թվականին, Պետերբուրգում)։ Գլինկայից հետո Ալեքսանդր Դարգոմիժսկին ամրապնդել է ռուսական երաժշտության դասական դպրոցի հիմքերը, զարգացրել 19-րդ դարի 40-60-ական թվականներին քննադատական ռեալիզմի միտումները։ Անավարտ է մնացել նրա «Քարե հյուրը» օպերան։

Մահացել է 1869 թվականի հունվարի 5 (17)-ին։

## Ծանոթագրություններ

Կատեգորիա:Ռուս կոմպոզիտորներ
Կատեգորիա:Անձինք նամականիշերի վրա
Կատեգորիա:Ռուս դաշնակահարներ
Կատեգորիա:Օպերային կոմպոզիտորներ
Կատեգորիա:Դասական կոմպոզիտորներ
Կատեգորիա:Անձինք մետաղադրամների վրա
Մամիկոն Դարբինյան

**Մամիկոն Վարդանի Դարբինյան** (), հայ խորհրդային քիմիկոս։ Տեխնիկական գիտությունների դոկտոր (1958), պրոֆեսոր (1954)։ ՀԽՍՀ գիտության վաստակավոր գործիչ (1967)։

## Կենսագրություն
1929 թվականին ավարտել է Երևանի պետական համալսարանի գյուղատնտեսական ֆակուլտետը, 1927 թվականից աշխատել է Երևանի պետական համալսարանում որպես վերլուծական քիմիայի (1954-1963), անօրգանական քիմիայի (1963-1969) ամբիոնի վարիչ։ Զբաղվել է Հայաստանի լեռնային ապարների և հանքանյութերի ուսումնասիրմամբ և վերամշակմամբ, տեղական հումքից մետաղական մագնեզիումի, նրա աղերի ու օքսիդների ստացման տեխնոլոգիայով։ ԽՄԿԿ անդամ 1944 թվականից։

## Ծանոթագրություններ

Կատեգորիա:Հայ քիմիկոսներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Պուենտե Նուևո (քաղաք)

**Պուենտե Նուևո** (), քաղաք և համայնք Իսպանիայում, մտնում է Լուգոյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Լա-Մարինիա-Օրիենտալ շրջանի կազմի մեջ։ Տարածքը՝ 133,3 կմ2։ Բնակչությունը՝ 2785 (2010 թվականին)։

## Բնակչություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իսպանիայի քաղաքներ
Կատեգորիա:Լուգոյի քաղաքներ
Ժան Ժակ Դեսսալին

**Ժան Ժակ Դեսսալին** (,  ), Հայիթիի հեղափոխության առաջնորդ, հետագայում՝ անկախ Հայիթիի ղեկավար։

Մինչև 1790 թվականը  հանդիսանալով ոմն ստրկատեր Դեսսալինի (ում պատկանում էր Ժան Ժակ Դեսսալինի մայրը) ճորտը, վերցրել է տիրոջ ազգանունը։ 1791 թվականին մասնակցել է պլանտատորների դեմ սևամորթ ստրուկների ու մուլատների ապստամբությանը և շարունակել պայքարը մինչև ֆրանսիական զորքը կղզուց դուրս քշելը և Հայիթիի անկախության հռչակումը (հունվար, 1804)։

1804 թվականի վերջին իրեն հռչակել Է Հայիթիի կայսր (Հակոբ I անվամբ), հողը բաժանել է սևամորթներին և մուլատներին։

Իրականացրել է տեղի սպիտակամորթ բնակչության զանգվածային կոտորած։

Սպանվել է դավադրությամբ։

## Ծանոթագրություններ

Կատեգորիա:Հայիթցի հեղափոխականներ
Կատեգորիա:Կաթոլիկ միապետներ
Կատեգորիա:Անկախության ակտիվիստներ
Դերեբեյություն

**Դերեբեյություն** (ձորապետություն, հովտատիրություն), կիսանկախ գավառներ օսմանյան Թուրքիայում, որոնք կառավարում էին քուրդ, թուրքմեն, ավշար խաներն ու բեկերը։ Պետությունը չէր ճանաչում դերեբեյությունների իրավունքները։ Նրանք հարկ չէին վճարում Բ․ Դռանը, իսկ զորք տալիս էին ըստ ցանկության։ Դերեբեյություններ կային Անատոլիական և Ռումելիական փաշայություններում։ Արևմտյան Հայաստանի գավառներում դերեբեյություններ էին Զուլամերկը, Դերսիմը, Խոշաբը, Զեզիրե-Բոհտանը, Բալուն և այլն, ինչպես նաև Սեբաստիայի և Կիլիկիայի մեծ մասը։ Սուլթան Մահմուդ Բ, Եգիպտոսի դեմ քրդերի ռազմական ուժն օգտագործելու մտադրությամբ, 1834 թվականին ճանաչեց դերեբեյությունների իրավունքները, կիսանկախության ֆերմաններ բաժանեց՝ պարտավորեցնելով զորք տալ պետությանը։ 1840-ական թվականներին սուլթան Աբդուլ Մեջիդը, վերանվաճելով կայսրության ապստամբ հատվածները, ճնշեց քրդական ապստամբությունները և վերջնականապես ոչնչացրեց դերեբեյությունները Թուրքիայում։

Կատեգորիա:Տեղական ինքնավարություն
Մեծեփի կիկլոպյան ամրոց

**Մեծեփի ամրոցը** գտնվում է Սևան քաղաքից մեկ կիլոմետր դեպի հյուսիս ընկած մի բարձունքի վրա, որը Փամբակի լեռնաշղթայի ամենահարավային գագաթներից մեկն է։ Բարձունքը արևելքից, հարավից և արևմուտքից խիստ թեքությամբ, կոնաձև վեր է խոյանում, որի լանջերը ծածկված են հրաբխային տուֆի կամ այլ կոնգլոմերատի բեկորներով։ Գագաթը շրջապատից բարձր է մոտ 600 մետր և խիստ դժվարամատչելի է։ Տեղացիների մոտ բարձունքը հայտնի է «Մեծեփ» անունով, որի վրա կա ավերակ մի մատուռ, նույն անունով։

Գագաթի կոնֆիգուրացիային համապատասխան, եզրերով անցնում են կիկլոպյան ամրոցի պարիսպների հիմքերը, որոնց բարձրությունը տեղ-տեղ պահպանվել է մեկ-երկու շար քարերով։ Ամրոցն ունի 225 մետր երկարություն և 25-30 մետր լայնություն։ Պարիսպների վրա կան երեք աշտարակի հետքեր, որոնցից մեկը կառուցած է միջնաբերդի հյուսիսարևմտյան անկյունում, մյուս երկուսը, նույն չափերով, գտնվում ն հյուսիսարևելյան անկյուններում։ Այդ աշտարակների միջև ընկած պարսպի կենտրոնում երևում է ամրոցի մուտքի բացվածքը։ Հյուսիս-արևմտյան աշտարակից մոտ 50 մետր հեռու սկսվում է արտաքին պարիսպը։ Այս պարսպին զուգահեռ, հյուսիս արևելյան լանջով 35-40 մետր հեռու նկատվում է երրորդ պարիսպը, սակայն նա չի շարունակվում մինչև վերջ։ Պարիսպների կառուցվածքը նույնն է, ինչ Լճաշենի ամրոցի հին շրջանի պարիսպները, միայն այստեղ քարերն ավելի փոքր ու տափակ են։

Ամրոցի ներսում և դրանից դուրս նկատվում են կացարանների ավերակների հետքեր։
Մեծեփը գտնվում է Լճաշենից մոտ հինգ կիլոմետր հեռավորության վրա։ Այստեղից դեպի չորս կողմ բացվում են գեղատեսիլ հորիզոններ։ Լեռան գագաթից երևում է լճի գրեթե ամբողջ հայելին, ափերով հանդերձ, իսկ դեպի արևմուտք՝ Հրազդան գետի հովիտը, Սևան-Երևան խճուղիով մինչև Հրազդան քաղաքը։ Այս բոլորը թույլն տալիս ենթադրելու, որ Մեծեփ անունով լեռան գագաթին եղած կիկլոպյան ամրոցը, հավանորեն, հանդիսացել է Լճաշենի ամրոցի հեռավոր մատույցներում մի պահակային կետ։

Լճաշենի ամրոցի մոտ, երկու կիլոմետր դեպի հյուսիս, վերջերս բացված լճի հատակում, բազմաթիվ դամբարանների հետ հայտնաբերվեց նաև մի փոքր բնակավայր, որի ընդհանուր տարածությունը քիչ է կես հեկտարից։ Այս բնակավայրի ավերակները գտնվում են երկարավուն մի բլրակի վրա, որն իր շրջապատից բարձր է 5-6 մետր։ Դիտելով հյուսիսային ծայրամասում պահպանված, կանոնավոր շարքով պարսպի հատվածը (12 մետր), կարելի է ենթադրել, որ այստեղ հնում եղել է ինչ-որ կառույց, որը կապված է եղել Լճաշենի ամրոցի հետ, գուցե, որպես մոտակա պահակակետ։
Հնարավոր է նաև, որ այդպիսի պահակային կետ է ծառայեկ Ցամաքաբերդ գյուղից դեպի հարավ ընկած բարձունքի գագաթին եղած երբեմնի ամրոցը, որը մինչև լճի իջնելը մի թերակղզի էր։ Այդտեղից երևում է ինչպես Լճաշենի ամրոցը, այնպես էլ Մեծեփի գագաթը։ Այս ամրոցը, ինչպես և Սևանա կղզում եղած ամրոցը նույնպես պաշտպանել են Լճաշենի մատույցները հանկարծակի Սևան-Դիլիջան ուղղությամբ։

## Արտաքին հղումներ
* Սևանի կիլոպյան ամրոցներ

Կատեգորիա:Գեղարքունիքի մարզի հայկական բերդեր և ամրոցներ
Կատեգորիա:Կիկլոպյան ամրոցներ
Կատեգորիա:Նախնադարյան Հայաստան
Ուիլյամ Դևիս

**Ուիլյամ Մորիս Դեիվիս** (, ), ամերիկացի երկրաբան և աշխարհագրագետ։

Ավարտել է Հարվարդի համալսարանը (1870)։ Ամերիկյան աշխարհագրագետների ասոցիացիայի հիմնադիրն է (1904) և Ամերիկյան երկրաբանական ընկերության նախագահը (1911)։ Հետազոտել է ԱՄՆ-ի, Հարավային Ամերիկայի, Արևմտյան Եվրոպայի տարբեր շրջանների երկրաբանական կառուցվածքը և գեոմորֆոլոգիան։ 1890-ական թվականներից մշակել է աշխարհագրական ցիկլերի մասին ուսմունքը։ Դեիվիսը ստեղծել է գեոմորֆոլոգների դպրոց, զբաղվել ֆիզիկական աշխարհագրության դասավանդման հարցերով։

## Ծանոթագրություններ

Կատեգորիա:Ամերիկացի երկրաբաններ
Կատեգորիա:Ամերիկացի աշխարհագրագետներ
Կատեգորիա:Հարվարդի համալսարանի շրջանավարտներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Ամերիկացի գրողներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Ամերիկացի գիտնականներ
Դարձաթիակավոր հիդրոտուրբին

մինի|Ուղղահայաց դարձաթիակավոր հիդրոտուրբին
**Դարձաթիակավոր հիդրոտուրբին**, **Կապլանի տուրբին** (ավստրիացի կոնստրուկտոր Վիկտոր Կապլանի անունով), ռեակտիվ հիդրավաիկական տուրբին, որի աշխատանքային անիվի թիակներն իրենց երկայնական առանցքի մոտ դարձական են։ 25% բեռնվածքի դեպքում դարձաթիակավոր հիդրոտուրբինի օ․գ․գ․-ն հասնում է մինչև 0,83-ի։ Հզորությունն ավելի քան 100 Մվտ է, աշխատանքային անիվի տրամագիծը՝ 9 մ, իսկ օգտագործվող էջքը՝ մինչև 50 մ։ Կիրառվում են հարթավայրային գետերի վրա կառուցվող հզոր հիդրոէլեկտրակայաններում։

Կատեգորիա:Հիդրավլիկա
Կատեգորիա:Տուրբիններ
Դեպի երկիր

**«Դեպի երկիր»**, գրականության և արվեստի պարբերագիրք։ Լույս է տեսել 1945-1947 և 1949 թվականներին, Հալեպում։ Խմբագրական կազմ։ Հայրենադարձ հայերի ընդհանուր միության, հետագայում՝ սովետական Հայաստանի հետ մշակութային կապի հալեպահայ ընկերակցության հրատարակություն։ Փորձել է նպաստել հայրենադարձությանը։ Տպագրել է սփյուռքահայ գրողների հայրենասիրական գործերը, նմուշներ արաբական և սովետական գրողներից։ Աշխատակցել են Վահե Վահյանը, Զ․ Մելքոնյանը, Ս․ Սեզան, Ա․ Նաճարյանը և ուրիշներ։

Կատեգորիա:Սիրիայի հայկական հանդեսներ
Կատեգորիա:Հայկական գրական պարբերականներ
Կատեգորիա:Հայկական մշակութային պարբերականներ
Կատեգորիա:Պարբերականներ այբբենական կարգով
Կատեգորիա:Հալեպի հայկական պարբերականներ
Վիկտոր Դենի

մինի|«Ընկեր Լենինը մաքրում է Երկիրը կեղտից» վերնագրով խորհրդային ագիտացիոն պաստառ
**Վիկտոր Նիկոլաևիչ Դենի** (, ), ռուս ռուս խորհրդային երգիծաբան, ծաղրանկարիչ և գրաֆիկ, ՌԽՖՍՀ արվեստի վաստակավոր գործիչ (1932)։ Համարվել է խորհրդային ագիտացիոն պաստառների հիմնադիրներից՝ բոլշևիկյան շրջանի (1917–1921) գլխավոր ագիտպրոպ պաստառների նկարիչներից մեկը։

1921 թվականից աշխատել է «Պրավդա» թերթում։ Հայտնի գործերից են՝ «Անտանտա» (1919 թվական), «Կապիտալ» (1920 թվական) պլակատները, «Մի ուրվական է շրջում Եվրոպայում» (1924 թվական), «Պայքար անապաստանության դեմ» (1926 թվական) և այլն։

## Ծանոթագրություններ

Կատեգորիա:Ռուս նկարիչներ
Կատեգորիա:Խորհրդային նկարիչներ
Կատեգորիա:Ռուս գրաֆիկներ
Կատեգորիա:Ռուս դիզայներներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Խորհրդային արվեստագետներ
Վոնոն Ա-ի դրամներ

մինի|200px
մինի|Արտավան Գ-ի դրամը Էկբատանից|250px
**Վոնոն Ա-ի դրամները** Հայաստանում վաղ տեղական կայսերական դրամների տարածման հետ, որ սկսվել էր դեռևս մինչև Արշակունիների թագավորության հաստատումը, խիստ հազվադեպ դիվում է նաև պարթևական դրամների թափանցումը։ Դրանցից նախ և առաջ ներկայանում էն Վոնոն Ա պարթև արքայի իշխանության տարիներին թողարկված ատտիկյան կշռային չափերի արծաթյա և պղնձյա դրամային միավորները, որոնք իրենք պատկերատիպերով որոշակիորեն տարբերվում են մինչև այդ՝ Արտաշեսյանների օրոք, Հայաստանում շրջանառության մեջ եղած պարթևական դրամներից և մոտենում հելլենիստական միապետների դրամներին։

Եթե մինչ այդ պարթև արքաների անձնանունները դրամների վրա չէ ին արձանագրվում, ապա Վոնոն Ա-ի դրամները պատկանում են պարթևական ծագում այն հազվագյուտ դրամների շարքին, որոնց վրա արքայի պատկեր շուրջ նշված են նրա տիտղոսները և անձնանունը։ Պահպանված արծաթյա չորեքդրամյանների վրա բարձրաքանդակ տեսքով դրոշմած է Վոնոնի կիսանդրին, գլուխը զարդարված արքայական ժապավենով, դեմքը մորուքավոր, վարսերը խոշոր փնջերով իջած են ուսին, իսկ շուրջը գրված է հունարեն այսինքն «Արքայից-արքա Վոնոն»:

Մյուս կողմում պատկերված է կաղբանակի դիցուհին կանգնած, ձեռքին պսակ, ուսին դափնեքյուղ և նրա շուրջ հունատառ արձանագրված է. գրված է հունարեն («Արքայից-արքա Արշակ բարեգործի արդարադատի նշանավորի հելլենասերի») և այդ բոլորի հետ նաև դրամի թոշարկման տարեթիվը՝ սելևկյան տոմարով հաշված։

Ուշագրավ է, որ դրախմանոցների վրա արքայի դրմանկարի շուրջ նշվում է միայն գրված է հունարեն («Թագավոր Վոնոն»), իսկ հակառակ կողմում պատկերված հաղթանակի կերպարի մոտ՝ գրված է հունարեն կը նշանակէ՝ («Վոնոն, հաղթող Արտաբանի»)։ Հիշյալ տիտղոսաձևը ևս արտասովոր էր պարթևական պատվանունների շարքում և արտացոլում է այդ ժամանակներում Վոնոնի ու նրա ախոյան Արտաբան Գ-ի միջև եղած պայքարը, որը հիշատակվում է պատմիչները կոշմից։

## Աղբյուրներ
* Հայ Ժողովրդի Պատմություն գրքից
* Հեղինակները Աղայան ծ. Պ., Առաքելյան Բ.Ն,

Կատեգորիա:Դրամագիտություն
Կատեգորիա:Պարթև Արշակունիներ
Սիամանթոյի անվան թիվ 162 միջնակարգ դպրոց

**Սիամանթոյի անվան թիվ 162 միջնակարգ դպրոց**, 1973 թվականին Երևան քաղաքի, Հարավարևմտյան թաղամասի Ա2 թաղամասի, Անդրանիկի 4 հասցեում բացվեց Սիամանթոյի N 162 միջնակարգ դպրոցը։

## Ընդհանուր նկարագիր
Դպրոցն ունի 9 մասնաշենք, որը բավարարել է կաբինետային համակարգով աշխատելուն։ Դպրոցի հիմնադիր տնօրենը եղել է ՀԽՍՀ վաստակավոր ուսուցիչ Գրիգոր Մաթևոսի Մաթևոսյանը։ Կրթօջախն աշխատել է վարժարանային համակարգով՝ մասնագիտական կողնորոշում տալով իր սաներին։
Դպրոցի պատմությունը կերտելու մեջ իրենց ավանդն են ունեցել նաև Հայրենական մեծ պատերազմի մասնակից ուսուցիչները՝ Գրիգոր Մաթևոսյանը, Հարություն Զոհրաբյանը, Պատվական Աճեմյանը, Գուրգեն Սաղյանը, Արշամ Խաչատրյանը, Սուրեն Տոնոյանը, որոնց արժանի հետևորդները դարձան դպրոցի մի շարք շրջանավարտներ՝ հերոսանալով Արցախյան ազատամարտում։

2015 թվականի ապրիլի 16-ին դպրոցի բակում բացվեց Սիամանթոյի կիսանդրին։

## Կոչումներ և տիտղոսներ
390px|մինի|Սիամանթոյին նվիրված նամականիշ
Հիմնադիր տնօրենի գործը շարունակել է նույն դպրոցի փոխտնօրեն Ս. Վ. Հակոբյանը։ 2001-2002 թվականների ուստարում ՀՀ Կրթության վարչության կողմից դպրոցն արժանացել է «Տարվա լավագույն դպրոց» կոչմանը։ 2004-2005 ուստարում տնօրեն Սիլվա Հակոբյանն արժանացել է «Տարվա լավագույն տնօրեն» կոչմանը։

## Դպրոցի ավանդույթները
1994 թվականին դպրոցն անվանակոչվել է արևմտահայ մեծանուն բանաստեղծի՝ Սիամանթոյի (Ատոմ Յարճանյան) անունով։
Սիամանթոյի անվան դպրոցը հաջողություններ է ունեցել շրջանային, քաղաքային և հանրապետական օլիմպիադաներում։ Դպրոցի սաները օլիմպիադաներում բազմիցս հաղթող են ճանաչվել։ Անվանակոչումից հետո դպրոցում ավանդական է դարձել Սիամանթոյական շաբաթի անցկացումը։
Իր պատմության ընթացքում դպրոցը ստեղծել է բազմաթիվ ավանդույթներ՝ ուսուցչի երդման և օծման արարողություն, առաջին դասարանցիների օծման օր, «Ծաղկի տոն», «Ինքնակառավարման օր», երգի և ասմունքի փառատոն, նորաձևության մրցույթ։ Դպրոցը կարևորում է ոչ միայն գրական-գեղարվեստական, այլև ռազմահայրենասիրական դաստիարակություն ապահովող միջոցառումները։

Դպրոցի թատերական խմբակի փոքրիկ դերասանները մասնակցել են «Նռան հատիկ» փառատոնին, բեմադրվել են շատ ներկայացումներ, որոնցից մի քանիսը ցուցադրվել են նաև հեռուստատեսությամբ։ Դպրոցում բեմադրվել են ոչ միայն հայ, այլև համաշխարհային դասականների ստեղծագործություններից՝ «Հին աստվածներ», «Անուշ», «Աշնան արև», «Իմ զոքանչը», «Փոքրիկ իշխանը», «Ատամնաբույժն արևելյան», «Ջեյն Էյր», «Դիմակահանդես», հատվածներ «Սամվելից»։ Կազմակերպվել են ցերեկույթ-բեմականացումներ՝ նվիրված հայ գրողների կյանքին և ստեղծագործությանը՝ Եղիշե Չարենց, Վիլյամ Սարոյան, Սիամանթո, Խաչիկ Դաշտենց, Գրիգոր Նարեկացի, Ակսել Բակունց, Հովհաննես Թումանյան, Սայաթ-Նովա։ Կազմակերպվել են հանդիպումներ գրողների, երգիչների, դերասանների հետ։ Դպրոցը հրատարակում է իր թերթը «Դասամիջոց» վերնագրով։

## Այժմյան դպրոցը
2008 թվականին դպրոցի տնօրենն է Աննա Ստեփանյանը։

Կատեգորիա:Երևանի դպրոցներ
Մեդալիոն (ֆիլմ, 2003)

**«Մեդալիոն»** (), ֆիլմի ռեժիսորն է Գորդոն Չանը։

## Սցենար
Էդդի Յանգը կարողանում է ողջ մնալ մի վատ իրադրության ժամանակ։ Նրա կյանքը փրկում է մի կախարդական մեդալիոն։ Այդ մեդալիոնը Էդդի-ին տալիս է մի գերբնական ուժ և նրան դարձնում է անպարտելի ռազմիկի։ Էդդին իր զուգընկերուհու՝ Նիկոլի հետ, ուզում է բացահայտել այդ մեդալիոնի գաղտնիքը և դրա հետ մեկտեղ հակահարված տալ այն մարդկանց, որոնք ցանկանում էին տիրանալ կախարդական մեդալիոնին։

## Ծանոթագրություններ

## Արտաքին հղումներ
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2003 ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ֆիլմեր ոստիկանների մասին
Կատեգորիա:Ամերիկյան բադի մուվի կինոկատակերգություններ
Դերբի (մրցում)

[մինի|«Հոնգ Կոնգ դերբի» մրցարշավի ժամանակ ([2009)]]
**Դերբի** (), ձիարշավային մրցումներ ցեղական 3-ամյա զտարյուն հեծկան ձիերով՝ 2400 մ տարածության վրա։ Առաջին անգամ կազմակերպել է լորդ Էփսոմ Դերբին (որից Էլ Դերբի անունը), 1778 թվականին Անգլիայում։

Մի շարք երկրներում, դերբի են կոչվում 4-ամյա վարգաձիերով անցկացվող մարզաշրջանի գլխավոր մրցումները ևս, Գերմանիայում նաև՝ արգելքների հաղթահարման խոշորագույն մրցումները։

Կատեգորիա:Ձիասպորտ